《自警四首 其四》
明代·贺钦

圣贤典训六经中，一本流来万不同。片语未曾精着力，此生不不遂成翁。

始知口舌空谈病，难及身心实践功。莫咎回辀已迟暮，勉旃直欲造崆峒。

作者简介：（1437—1510）明辽东义州卫人，字克恭，号医闾。本籍定海，以戍乃居义州。少好学，成化二年进士。授户科给事中，因亢旱，上章极谏，寻告病归。读《近思录》有悟，乃师事陈献章，不复出仕。有《医闾集》。